Дженерали Арена (Вена)

Дженерали Арена () — Австриянь прявт ошонь, Венань, обедъёнкс пеле стадион. 2010-це иес стадионось кандсь Франц-Хорр-Штадион (нем. Franz-Horr-Stadion) лементь, кона мейле полавтовсь «AssicurazioniGenerali» (итальянонь страховой компания) спонсорозо лемсэ.
Стадионось служи «Аустрия Вена» футбольной клубонть туртов эсь (домашней) аренакс 1973-це иестэ саезь. Васняяк жо сонзэ строясть 1925-це иестэ «Слован Вена» чешской иммигрантонь клубонть туртов од домашней аренакс, кельгстясь 10850 ваныцят.  http://www.uefa.com/MultimediaFiles/Download/StatDoc/competitions/-Publications/01/67/58/96/1675896_DOWNLOAD.pdf Стадиононть лемдизь «Ческе срдце» (чеш. Českésrdce; "Чешское сердце"). Сон пек каладсь Омбоце мировой войнань шкасто, ниле трибунатнестэ эрьвась мейле аволь весть одс тейневсь-витневсь. Стадиононть лемдизь лиякс – Франц-Хорр-Штадион – Венской футбольной ассоциациянть президентэнзэ, Хорр Францонь (кулось 1974-це иестэ), лемсэ.
Меельцеде стадиононть витнизь-теизь 2008-це иестэ. Реконструировазель чилисема ёнксонь трибунась, конасонть ней кавто уровнят озадо ды стядо аштема тарка марто. Течине стадиононтень кельгить 13400 ломанть.
2011-це иень якшамковсто стадиононть лемдизь Дженерали Аренакс, мезесь ульнесь «Аустрия Вена» футбольной клубонть ды Generali страховой компаниянть ютксо ве мельс прамокс. УЕФА а саи мельс сатадионтнэнь спонсорской лемест, секс Дженерали Аренантень европань пелькстамотнесэ мерить «Аустрия Арена».
Мельполадкст

Категория:ФК «Аустрия» Вена
Категория:Австрия Мастор